王舜漁

王舜漁（），字-{于}-澤，號石溪，直隸蘇州府常熟縣人，匠籍，明朝政治人物。

 生平 
正德二年（1507年）丁卯科應天府鄉試第三十五名舉人。正德十二年（1517年）中式丁丑科會試第一百六名，登第二甲第十二名進士。授工部主事，分司浙江。历刑部广东司署员外郎事主事，嘉靖二年（1523年）二月升山东按察司佥事，兵備武定，改驻遼陽，九年九月升本司副使，兵备临清，十二年四月工部都水司管河署郎中刘守良参奏王舜渔故意将窑户王匠关押在监狱，想要耽误郊砖烧造，又不时捕逮本署人役，肆行挫辱，且攻讦其残贼民命，科罚民财，狥私纳贿诸不法事，随后两人都被免职，还籍听勘。嘉靖十四年卒瞿景淳《瞿文懿公集》卷二《明故中宪大夫山东按察司副使石溪王公章宜人墓志铭》：章宜人者，故山东按察司副使石溪王公继室也，宜人父章采，太学生，广西少参表之曾孙，母程氏，大司空宗之女。宜人内外门高，夙闻家训，而性复端淑，父母奇爱之，审择所归，鲜足当者。兵备武定佥宪石溪王公丧元配钱安人，闻宜人贤，乃遂聘焉。宜人来归未匝月，公复奉勅驻辽阳，辽既迫夷虏，而钱安人有二女一子，女年及笄，子亦幼，势难与偕。宜人辞公使行，身任婚嫁，并课子读。公即疾驰至辽阳，既三载，婚嫁已毕。公以考绩进阶，冝人亦获令封。公乃迎冝人与居。公时出巡边，相去或千余里，一别弥旬月，谓宜人曰：边圉重寄，吾当尽力驱驰以靖胡尘，脱有不称有一死报国耳。奈若何？宜人曰：君能殉国，妾独不能殉君耶？公义其言。时边邑城堡多圯，公率兵修筑以制虏冲，虏纵骁骑出入公旁，公屹不为动。工毕，乃徐徐扬兵归，虏寇遂稀。事闻天子，赐公白金文绮，晋公副使，移治临清。时临清为南北都会，啇贾辏集。前后莅兹土者多务朘削，以资结纳有司，贪残者维释不治。公下车，即加意狱市，戒有司，非正之供一切停止。公所馈客，惟一书，无长物，自奉清约，人不能堪。宜人每茹蔬服素，深自节缩；以称公志，相顾甚欢。公嫉恶颇甚，有飞语构公者，坐听勘归。再踰年，公事已白，寻且召用，乃猝捐馆舍。子之稷甫五岁，宜人躬治歛含，每哭几绝，亲党慰之，泣指稷曰：“吾未即亡者，以有是儿也。”谕家人曰：“儿令幼，事必咨伯氏而后行。”伯氏者，侍御石崖公也，友爱素笃。公既属纩，悲不自胜，抚稷不啻已出。宜人屏居阃内，朝夕悲哀，亲党罕覩其面。君子谓石溪公之终，兄友妇贞，咸可观焉！比稷稍长，宜人泣曰：“汝父久殡在堂，以汝幼也，今汝已胜拜襄事，兹其时矣！”乃卜日治葬，务令无悔。稷既婚，妇家具修髄为供，妇亲拜馈宜人，更呜咽曰：“吾恨不及事先舅姑，且汝父何在？吾独能安子妇之养耶？竟不成欢而罢。”先是钱安人遗子之龙，与侍御元子之夔，并以文艺名一时，亦并以文癖致疾卒。稷既知读，宜人语曰：“门祚衰矣，小子勖之！”居常辄举公居官大节，历历为稷道。稷亦感激思奋，发父所藏书昼读之，日与师友相切劘，今卓为名士，不隳家声。盖宜人教云。 余观近世缙绅若王氏科第盛矣。方石溪公在部署时浙江彬之横。发毕眞之奸，能声籍甚！及在辽阳以文儒亲与虏角，不慑不悚，卒宁东方，然亦难矣！后在临清竟以刚直被谗去位，人咸惜公用有不究。然使公依阿苟容，即致卿相亦何称焉？夫事不难则节不峻，公为奇男子固在斯也！ 章宜人以盛年归公，即能割燕婉之爱，使公尽力王事，无内顾忧。公之不禄，年甫三十。复厉栢舟之节，垂三十年如一曰，鞠育遗孤，竟俾有成。语云：死者可作，生者不愧，宜人于公，盖真有之，虽不获偕老，安昌寿祺。然君子重宜人者，岂以彼易此哉？宜人治家有法，完旧拓新，家业日起，夫族、母族之贫者岁给之无算。下至桥梁、道路、甃筑之费，凡有求必应，无吝色焉。懿善不可殚书，要亦其细也。 宜人初有三孙，爱之特甚。后二孙继夭，悲摧成疾，遂不起，惜哉！宜人生于弘治乙丑十二月二十三日，卒以嘉靖庚申四月三十日。子之龙，邑庠生。聘宪副五川杨公女，未婚，卒。女一适朱黻，郡庠生。一适封佥宪桂坡安公。子如冈，太学生，俱钱安人出，子之稷，太学生，娶宪副西虞范公女。遗腹女适重庆郡守葵轩沈公孙、赵州守巫涧公子汝成。俱宜人出。孙男三，长复礼聘乡进士百川孙君。女一幼未聘，俱蚤夭。次约礼，聘大司成琴溪陈公孙太学生尧仁女。稷卜以嘉靖四十年十一月二十七日奉冝人柩葬拂水巗原，从石溪公。兆乃持百川孙君状来请铭，孙与王氏故通家，又婚媾也，知宜人为详。余读其状，而甚文可处已，遂论次而系之铭，铭曰： 夫难于烈，妇难于贞。畴克全之，公与宜人。公之未亡，勉公以义。身为长城，奚内之比。公之既亡，报公以节。志厉秋霜，畴并其洁。事公日短，念公则长。生也克相，没也有光。令归九原，双壁相将。于万斯年，德音不亡。

 家族 
曾祖王孟德；祖父王廷美；父王原吉，曾任義官。母宗氏。具庆下。兄王舜耕，同科進士。王舜渔初娶钱氏，生子王之龍，继娶章氏，生子王之稷（1531年-1603年），字汝立，號見溪，三岁時兄之龍夭折，五岁喪父，由伯父王舜耕授学，十五娶副使范来贤之女范氏（後封安人），十九为邑諸生，後入太学，八次赴試不中，遂谒选，以例授山东藩幕，摄肥城令，又改摄长山、霑化二县，升贵阳府判官，以採木之役，升福建盐运司副使，進階奉訓大夫李维桢《奉訓大夫王公范安人墓誌銘》。

参考文献

Category:明朝山東按察司佥事
Category:明朝山東按察司副使
Category:王姓
Category:常熟人
Category:明朝工部主事